AksaraLLM/aksara-bahasa-daerah-v1 huggingface dataset:
Kim Hyun-joong () nyaéta saurang aktor sarta panyanyi asal Koréa Kidul. Lian jadi saurang aktor, Kim ogé mangrupa saurang modél, panari, sarta presénter. Lain ngan saukur widang-widang éta anu dileukeunan ku Kim, tapi nyatana mah Kim ogé mahér maénkeun sababaraha instrumén saperti gitar jeung piano. Karir Kim di dunya éntertainmen dimimitian salaku pamingpin grup SS501 dina taun 2005. Dina taun 2008, Kim mimiti asup ka dunya ékting sarta milu casting pikeun reality show We Got Married jeung Hwang Bo, salah saurang sénior anu genep taun leuwih kolot. Duanana sohor tina reality show ieu, ku éktingna salaku pasangan pangantén anyar.

Filmografi

Drama
2010 Mischievous Kiss (MBC)
2009 Boys Over Flowers (KBS)
2008 Spotlight- (bareng SS501 Cameo MBC)
2007 Hotelier- (bareng SS501 Cameo Ep 7 TV Arashi)
2006 Pi Story- (Sora)
2005 Can Love Be Refilled?- (Sitkom KBS2)
2005 Nonstop- (Ep 208 MBC)

Vidio klip
2010 Gummy - As A Man
2009 Kim Joon - Jun Be O.K
2006 Eru - Black Glasses
2005 2Shai - She Laughed

Iklan
Samsung Anycall
Tony Moly
Dinamic Kin
Hotsun Chicken
Samsung Card
Basic House
MVIO
High Cut
I'm David
Converse
Arena Mag
E-Mart
The Face Shop
Mighty Mac
Elite Uniform
Elite Uniform
Lotte Milkshake
T.I For Men
NongShim
Le Coq Sportif
Hang Ten
Coupang Spring Campaign
Lotte Duty Free

DVD
réady,Action! Spain Photo Book (2010)
Kim Hyun Joong's "First Love Story DVD" (2010)

Rujukan

Aktor Koréa Kidul
Jason Kate Bateman leuwih dipikawanohna mah Jason Bateman (gumelar di New York, Amérika Sarikat tanggal 14 Januari 1969) nyaéta saurang aktor asal Amérika Sarikat. Ibuna, Victoria Elizabeth nyaéta mantan paramugari pikeun Pan Am sedengkeun bapana nyaéta saurang aktor sarta sutradara pilem jeung sérial tipi. Taun 1973 Bateman bareng kulawargana pindah ka Salt Lake City tuluy pindah ka Kalifornia. Taun 2001 Bateman nikah jeung Amanda Anka anu mangrupa anak ti Paul Anka. Ti pakawinanna jeung Amanda, Bateman miboga saurang anak ngaranna Fransesca. Awal karir Bateman dimimitian ti peranna salaku James Cooper dina acara Little House on The Prairie. Taun 1982-1984 Bateman ogé ngabéntangan sérial tipi Silver Spoons. Di taun 1984, Bateman ogé pernah midang dina salah sahiji épisode Knight Rider. Sajaba ti kitu, Bateman mimiti loba ngabéntangan sérial tipi lianna. Nalika umur 18 taun, Bateman mimiti diajar jadi sutradara liwat acara The Hogan Family. Sanggeus sérial éta bérés mangsa tayangna, Bateman maén dina pilem Teen Wolf Too. Sanajan pilem éta gagal sacara box office, tapi ngaranna mimiti dikenal publik.

Karirna salaku sutradara tumuluy nalika dina taun 1998 Bateman nyutradaraan sérial Two Of A Kind. Di taun 2002, Bateman maén deui dina pilem nu judulna The Sweetest Thing bareng Cameron Diaz, Christina Applegate jeung Selma Blair. Taun 2003, Bateman ngabéntangan sérial bodor judulna Arrested Development sarta meunang sababaraha panghargaan di antarana Golden Globe Awards pikeun kategori Aktor Panghadéna dina Sérial Tipi. Anjeunna ogé dinominasikeun dina Emmy Awards pikeun kategori Outstanding Actor in a Comedy Series. Di taun 2004, Bateman maén dina pilem Dodgeball: A True Underdog Story. Di taun 2006 Bateman maén deui pilem bareng Vaughn dina The Break-Up. Taun-taun satuluyna, Bateman ogé ngabéntangan Smokin' Aces. The Kingdom, Mr. Magorium's Wonder Emporium, Juno, Hancpck, The Switch dan Paul.

Rujukan

Aktor Amérika Sarikat
Nu babar taun 1969
Benedict Timothy Carlton Cumberbatch leuwih dipikawanohna mah Benedict Cumberbatch (gumelar di London, Inggris, 19 Juli 1976) nyaéta saurang aktor pilem, sérial tipi, téater, dubber sarta produser asal Inggris. Benedict geus midang di loba produksi pilem, sérial tipi, téater, iklan jeung réa deui. Tapi ngaranna kakara mimiti dipikawanoh ku sakumna ti pintonanna anu matak kataji para wanoja dina sérial Sherlock. Taun 1999 Cumberbatch ngajalin hubungan jeung aktris Olivia Pulet. Ngan hajakal hubunganna éta kuda panungtungan sanggeus 12 taun ngajalin hubungan. Di taun 2011 Benedict ngajalin hubungan jeung aktris Anna James, tapi pisah deui sataun satuluyna. Sanajan geus midang salaku aktor di mangrupa-rupa pilem, téater, sérial tipi, sarta drama radio, ngaran Benedict Cumberbatch teu dipikawanoh ku kalangan internasional. Tapi sanggeus Benedict jadi pameran utama dina sérial Sherlock di taun 2010, ngaranna mimiti loba dipikawanoh utamana mah di kalangan para wanoja.

Rujukan

Aktor Inggris
Nu babar taun 1976
Paul Bettany (gumelar di London, Inggris, 27 Méi 1971) nyaéta saurang aktor asal Inggris. Paul mangrupa salaki ti aktris Jennifer Connelly anu papanggih nalika babarengan ngabéntangan pilem The Beautiful Mind (2001), nu harita ogé dipanggihkeun jeung aktor Russell Crowe. Paul sorangan ti umur salapan belas taun geus ngagugulung mengeluti dunya akting, liwat pangung téater. Disusul ku tawaran pikeun merankeun dina pilem layar lébar. Akting-akting kasohorna di antarana nalika merankeun Géoffrey Chaucer dina pilem  A Knight's Tale (2001), tuluy salaku Charles Herman dina THE BéaUTIFUL MIND (2001), salaku Dr. Stephen Maturin dina pilem Master And Commander: The Far Side Of The World, salaku Peter Colt dina dokuménter Wimbledon (2004) jeung peranna salaku Silas dina pilem kontrovérsial The Da Vinci Code (2006). Dina kahirupanna Bettany kakojot ku masalah jeung narkoba, malah mah pernah kabeulit masalah jeung patugas hotél, alatan pangaruh kokain. Tapi karirna mah teu pati kapangaruhan nepi ka kiwari popularitasna masih kénéh nanjeur.

Aktor Inggris
Nu babar taun 1971
Mikio Aoki  nyaéta saurang pulitikus Jepang. Mikio pernah ngajabat minangka Perdana Menteri Jepang salila 3 poé ngawakilan Perdana Menteri Keizo Obuchi anu keur dina kaayaan gering sarta koma akibat keuna ku stroke. Mikio ogé pernah dingkat jadi Sekretaris Jéndral ti Partéy Démokratik Liberal Jepang. Mikio pernah diajar di Universitas Waseda tapi lain S2. Mikio mimiti icikibung jadi Perdana Menteri Jepangna mah nalika Keizo Obuchi koma téa dina taun 2000.

Rujukan

Urang Préféktur Shimane
Perdana Mentri Jepang
Alumni Universitas Waseda
Gerakan Non-Blok (basa Inggris: The Non-Aligned Movement/NAM) nyaéta hiji paguyuban nagara-nagara anu teu nganggap dirina ngagabung jeung atawa ka blok kakuatan badag naon baé. Taun 2012, gerakan non-blok geus boga 120 nagara anggota jeung 17 nagara panilik. Ieu organisasi diadegkeun di Belgrade dina taun 1961, nu mimiti dirarancangna ku perdana mentri munggaran India, Jawaharlal Nehru; présidén munggaran Indonesia, Sukarno; présidén kadua Mesir, Gamal Abdel Nasser; présidén munggaran Ghana, Kwame Nkrumah; jeung présidén Yugoslavia, Josip Broz Titoref. Kalima pamingpin éta anu teu nyatujuan pisan kana sistim harita anu silihserang antara nagara-nagara blok kulon jeung blok wétan samangsa Perang Tiis. Kecap éta sorangan mimiti digunakeun pikeun ngawakilan kana hiji doktrin ku diplomat India V. K. Krishna Menon dina taun 1953, di PBB.

Dina biantarana na nu tas ditepikeun dina déklarasi Havana taun 1979, Fidél Castro ngedalkeun maksud tina ieu organisasi nyaéta pikeun ngajamin "kemerdikaan, kadaulatan, integritas téritorial, jeung kaamanan ti nagara-nagara nonblok" dina pajuanganna "ngalawan impérialisme, kolonialisme, neo-kolonialisme, apartheid, zionisme, rasisme sarta sarupaning bentuk agrési militér, pandudukan, dominasi, intervensi atawa hégémoni, ogé ngalawan sarupaning bentuk blok pulitik". Nagara-nagara anggota Gerakan Non-Blok mah diperkirakeun dua pertilu tina anggota PBB sarta mibanda 55% tina populasi dunya.

Rujukan

Organisasi internasional
Kompas/kom·pas /  nyaéta hiji alat anu di jerouna aya jarum magnét/semprani anu dimangpaatkeun pikeun nunjukkeun ka lebah kalér/kalérna mahnét bumi. Jaman baheula cara gawé Kompas semprani ku jalan  maké semprani nétral anu digantungkeun, ku lantaran ayana pangaruh semprani bumi/alam dunya antukna lalaunan ieu semprani doyong nunjukkeun  ka  beulah kalér. 
Pamaggih anu mertélakeun di mana jarum semprani nunjukna ka lebah kaléreun semprani alam dunya dumasar pamaggihna urang  Cina anu dijéntrékeun dina buku Loven Heng.
Mangsa abad ka salapan, urang Cina mah geus mekarkeun ieu kompas  ku mangrupa jarum anu bisa ngambang jeung muter. Pamayang Pérsia manggihan kompas ti urang Cina satuluyna mah ieu kompas téh jadi barang dagangan dinagarana. Cunduk kana waktu dina taun 1877 William Thomson salah saurang urang Inggris, 1st Baron Kelvin(Lord Kelvin) nyieun kompas anu leuwih hadé tur dimangpaatkeun ku loba nagara. ku lantaran kompas saméméhna loba kakurangan utamana dina mangsa nunjukkeun arah  masih loba parbédaan tina kaayaana ku alatan kapangaruhan/kaganggun ku beusi anu mangrupa bahan-bahan pikeun ngawangun kapal anu beuki dieu beuki loba  ngamangpaatan beusina.

Umumna hiji kompas diwangun ku 3 komponen kompas, kahiji  kompas, kadua jarum magnét, jeung katilu skala arah mata angin. Awak kompas gunana pikeun mungkus tur ngalindungan komponen penting kompas. Jarum magnét dipasang kalawan taliti sangkan bisa lancar usik jeung  muter mangsana ditempo  horizontal. Skala panunjuk umumna mangrupa buleudan 360° jeung arah mata angin..

Sajarah
Asal muasal kompas nyaéta ti Cina dimimitian ku  Dinasti Han, dijieun tina batu semprani nyaéta bijih beusi semprani anu aya di alami. Satérusna  Dinasti Song ngamangpaatkeun ieu Kompas pikeun nuduhkeun lebah-lebah jajalaneu nu baris disorang. Dina taun 1300  ngaronjat kana kapanggihna kompas garing anu dijieun tina jarum beusi, di Eropa mimiti dimekarkeun. teu lila disusul ku  Perancis.

Cara ngagunakeun
Ngagunakeun ieu kompas kudu didatarkeun/horozontal. Ieudimaksud supaya jarum semprani anu aya di jeroeuna bisa laluasa usik dina mangsa horizontal éta jarum kompas bakal nunjukkeun lebahna kalér-kidul  magnét bumi. Laluasa jeung henteuna ieu jarum kompas usik, bakal mangaruhan ogé  kana pancég jeung henteuna éta jarum nujukeun .

Dipaké dina Pertambangan

Di kota massa, Italia Kompas munggaran dipaké alat pikeun nuduhkeun lebahlebahna liang torowongan sajeroeun taneuh ku jalan nuturkeun  jarum semprani anu  ngambang dipaké minangka Panungtun pikeun nangtukeun arah torowongan. Ieu kompas salah sahiji alat anu wajib dipaké ku panambang di Tyrol sajeroning maranéhna digawe sarta paragi néangan tempat pikeun saterusna, hal iaeu ogé  dipedar hiji tulisan ku pertambangan Jerman Rülein von Calw (1463-1525) hiji pajangjian nu nétélakeun kagunaan tina kompas dina sajeroeun gawé dina taneuh,

Tutumbu Kaluar

 How to Make a Compass  Audio slideshow from the National High Magnetic Field Laboratory
 Paul J. Gans, The Medieval Technology Pages: Compass 
 Evening Lecture To The British Association At The Southampton Meeting on Friday, August 25, 1882 . Refers to compass correction by Fourier series.

Dicutat Tina

Arah
Kim Go-eun () nyaéta saurang aktris Koréa Kidul. Midang munggaran di dunya hiburan nyaéta nalika dina pilem A Muse taun 2012, ti dinya Go-eun némbongkeun performa anu alami. Pidangan Kim satuluyna dina pilem Monster tuan 2014 jeung pilem Coin Locker Girl 2015, sarta drama spésial ngeunaan seni béla diri nu judulna Memories of the Sword taun 2015. Taun 1994, nalika umurna opat taun kénéh, kulawarga Kim Go-eun pindah ka Tiongkok sarta hirup di dinya salila 10 taun. Sanggeus loba nongton Chen Kaige's Together, ceurik baé unggal waktu nongtonna, Kim boga kahayang pikeun jadi saurang panyipta pilem. Kim geus nyokot kasempetan téater. Kim asup ka Sakola Drama di Universitas Seni Negeri Koréa.

Filmografi

Pilem

Television series

Rujukan

Aktris Koréa Kidul
Jengglong mangrupikeun alat musik anu asalna ti daérah Jawa Barat, alat musik ieu masih aya dina kulawarga anu sami sareng bonang, saron sareng goong ogé kendang Sunda.

Jengglong dipaénkeun ku pencét, alat ieu ngagaduhan nada dasar pentatonis, nyaéta skala 5 catetan.

Biasana éta ngagaduhan nada Pelog, sareng sering diputer dina pagelaran degung, benten sareng Bonang anu berperan salaku peringkat tina musik degung, fungsi jengglong ieu salaku iringan dina musik degung.

Tutumbu kaluar
Gamelan

waditra
Panerus nyaéta waditra sarupa saron anu aya dina gamelan.

Waditra
Amara, anu ngaran aslina Tuwuhadijatitesih Amaranggana, lahir di Jakarta, 8 Juli 1975. Amara téh seniman Indonésia anu mimitian karir salaku modél. Biasana ieu anggota trio vocal Lingua jeung nya salaki Frans Mohede, sarta jadi aktris ti saprak taun 2000.

Hirup pribadi pikeun Amara pinuh ku sensasi saprak manéhna nikah jeung panyanyi Frans Mohede, anu babaturan budak leutik na ti mimiti taun 1991. Alatan béda agama maranéhanana, nikah ieu sohor di Hong Kong dina 1 Désémber 1999 sarta saprak geus dikaruniai 3 anak.

Diskografi
 Bila Kuingat (1996)
 Jangan Kau Henti (1997)
 Takkan Habis Cintaku (1998)
 Bintang (1998)
 Aku (Repackage) (1999)
 Syukur (2005)
 Indonésia Raya (2005)
 Good Time (2015)

Sinetron
 Rembulan Kece
 Cinta Tak Pernah Salah
 Menjemput Impian
 Mahligai Diatas Pasir
 Kembali Ke Fitri
 Ketika Cinta Berbunga
 Biarkan Hati Bicara
 8 taun Kemudian
 Misteri Bali
 Bukan Impian Semusim 
 Yang Muda Yang Bercinta 
 Matahari & Rembulan
 Ketika Cinta Berdusta
 Cintaku Di Rumah Susun
 Bukan Cinta Semusim
 Bawa Aku Terbang
 Wajah 
 Martabat
 Hidayah
 Suci 
 Hafizah
 Embun (sinetron)|Embun
 Cinta Melody
 Cintaku Melati
 Putih Abu-Abu
 Tutur Tinular 
 Love In Paris (sinetron)|Love in Paris
 Istri Istri Suamiku
 Detak Cinta
 Operation Wedding Series
 Sajadah Cinta Maryam

Rujukan

Panyanyi Indonésia
Modél Indonésia
Aktris Indonésia
Giya Kancheli (; gumelar di Tbilisi, Géorgia, 1935 – 2.10.2019) nyaéta saurang komponis.

Tumbu kaluar 

Komponis Géorgia
Géorgia
Piring nyaéta hiji pakakas dapx|Piring dina rakun tempat nyayagikeun dahareun, lalawuh jeung sajabana, Pring ieu aya anu datar aya ogé anu ngalegok mang pirang pirang lobana ukuran jeung rupa piring, Bahan anu dipaké nyieun ieu piring di antarana kaca, kertas, Hoé, porselen, batu, plastik, logam, atawa gelas kiwari aya ogé piring anu dijieun tina bahan  mélamin. Sakapeung aya ogé dijieun  tina kai. Piring sagigireun dipaké nyayagikeun dahareun aya anu dipaké ogé pikeun papaés rohangan imah, hadiah, sovenir jeung réa-réa deui, biasanamah piring samodél kieu maké bahan logam mulia atawa batu mulia.											

Sajarah
Nyaéta Cina anu  minangkan ngamimiti mangihan cara ngolah porselenpikeun bahan piring kurang leuwih dina taun 600 maséhi. Di Eropa piring keramik dimekarkeun Saméméh taun  1708 dimimitian ti nagara Jérman, nya di dieu pisan mimitina kramik di Eropa  kasohor. lolobana kéramik anu kasohor di alam dunya ieu dikokolakeun dina mangsa-Royal Saxon taun 1710, Wedgwood dina taun 1839, Royal Copenhagen dina taun 1772, jeung 'Spade'''', anu diwangun taun 1732 di Inggris.

Rupa-rupa Ukuran
Piring pikeun nyayagikeun dahareun pohara loba rupa jeung ukuranna, saperti:

Tatakan : piring leutik aya legok saeutik anu gunana pikeun nunda cangkir
Piring susuguh panutup, jeung bubuka, tempat salad, ukuranna rupa-rupa ti mimiti 4-9 inci
Piring Roti jeung mantéga: leutik (kurangleuwih 6-7 inci) ukuran saurangeun
Piring ompréng  (biasana 9 inci)
Piring alas: gedéna (10-12 inci), aya ogé piring parasmanan kawilang leuwih gedé  (11-14 inci)Platters'': piring anu rada badag pikeun neundeun dahareun dina luhureun meja supaya sémah atawa anu aya disabudeureun méja  garampang yokotna.
Piring dékoratif: ieu piring leuwih mintonkeun kana kaéndahan ti batan digunakeun tempat dahareun. 
Charger: ieu mangrupa piring hias anu leuwih badag, diteundeun sahandapeun piring rada misah dipaké pikeun neundeun kadaharan ogé ukuranna  (13-14 inci)

Gambar Piring

Tutumbu Kaluar
nyieun Piring
Sajarah Piring
Piring saméméh diolah

Dicutat Tina

Parabot dapur
Rametuk (Drosophila melanogaster) mangrupa jenis laleur buah, kaasup kana filum Artropoda kelas Insekta bangsa Diptera, anak bangsa Cyclophorpha (pangelompokkan laleur anu pupa na aya kulit instar 3, mibanda jaw hooks), seri Acaliptrata (imago megar ku cara kaluar tina bagian interior pupa), suku Drosophilidae, jenis Drosophila melanogester'' di Indonésia aya antara 600 jenis, pulo jawa antara 120 jenis tina suku drosophilidae.

Referensi

Sasatoan
Lénsa mangrupa barang bening anu diwatesan ku dua widang lengkung. Dua widang lengkung anu ngawatesan lénsa boga wangun silindris atawa bola. Lénsa silindris boga sifat museurkeun cahya tina sumber titik anu jauh tina hiji garis, sedengkeun lénsa anu bentukna bola anu nyéngkong ka sagala arah museurkeun cahaya tina sumber anu jauh tina hiji titik.

Referensi

Fisika
Botol nyaéta hiji wadah biasana mibanda beuheung rada panjang jeung liangna leuwih leutik ti batan awakna. Sabalikna tina pelés/stoples/kéler, paragi mukana béda saeutik ukurana ti batan awakna. Botol ilaharna dijieun tina kaca, taneuh liat, plastik, almunium atawa bahan séjén anu sakira-kira mibanda kakuatan anu sarua. Botol biasana mah dipaké nyimpen sabangsaning cai, minyak, kimia, obat-obatan jeung sajabana.

Supaya eusina henteu bahé, botol dibekelan tutup, anu ngarana tutup botol dipasang dipaling luar aya ogé anu dipasang tutup bagian jerona atawa cocokna (internal). Kiwari tutup botol bisa waé maké sistem ségel induksi. Kiwari  botol anu dieusian  cai nginum utamana  di mana meuli caina mangka kudu mawa botol pikeun panukeuranna ku jalan kieu salian leuwih murah ogé ieu mantuan tarékah pikeun ngurangan polusi anu dibalukarkeun tina ieu botol.

Sajarah
Botol geus dipikawanoh  tur digunakeun salila rébuan taun, mimitina dijieun ku urang Cina, Phoenicia, Roma. Di Amerika dina taun 1600-an botol beling dijieun ku pabrik ku jalan niup bahan botol hiji-hiji, tangtuna ieu botol leuwih mahal. Kadieunakeun mesin paniup botol kaca otomatis kakara kapanggih  dina taun 1903. Satuluyna ieu botol téh jadi hiji barang dagangan anu dimangpaatkeun nepikeun ka kiwari. Kamajuan tehnologi kiwari botol bisa dijieun mang pirang pirang ukuran, bahan, kelir jeung hasilna anu kawilang gancang. Anu ngadorong ieu botol bisa dijual leuwih murah tur bisa dijieun leuwih loba.

Rupa-rupa Botol

Tutumbu Kaluar
 Mesin Tiup/Blow Molding
 Mesin Botol Beling
 Nyieun Botol Keramik

Parabot
Bola nyaéta wangun sisi lengkung anu diwatesan ku hiji widang lengkung. Bola dibeunangkeun tina satengah buleud anu diputer saputeran pinuh atawa 360 derajat tina garis tengahna.

Sumber Rujukan

géométri
Bola - banda buleud nu sok dipaké dina olahraga.
 Bola (géométri) - wangun rohangan tilu diménsi.
 Bola (kantéh) - banda panjang nu dijieun tina kapas pikeun ngajait, disebut ogé benang.
Jawaharlal Nehru (gumelar di Allahabad, Propinsi Kalér-Kulon, Britania India, tanggal 14 Nopémber 1889) nyaéta saurang perdana mentri India anu munggaran.

Inohong India
Kalawarta nyaéta hiji program berita di TVRI Jawa Barat. Luyu jeung ngaranna, berita nu dipidangkeunana maké basa Sunda, tur eusina sawaréh ngeunaan seni budaya Sunda sarta kuliner nu aya di Priangan. Ieu program téh boga tujuan pikeun méré informasi jeung édukasi ka masarakat pamiarsa panyatur basa Sunda, ngaliwatan pidangan warta.

Program Berita Kalawarta dijieun di TVRI Jawa Barat basa Kepala Stasiun TVRI Jawa Baratna urang Sunda, Ibu Imas taun 1995-an. Nepi ka kiwari, Kalawarta maneuh midang di TVRI Jawa Barat unggal jam 3 soré nepi ka satengah 4 soré. Salah sahiji nu ngabédakeun Program Berita Kalawarta jeung Program Berita Jabar dalam Berita di TVRI Jawa Barat, penyiarna biasana ngoméntaran sakur berita nu dibacakeunana. Éta sababna, penyiarna umumna kudu paham atawa apal kana kaayaan di wewengkon Jawa Barat malar ngoméntaran beritana enya-enya nyoko kana matéri nu dibacakeunana.

Hal séjénna deui, berita Kalawarta, biasana nyokot tina berita nu dikirimkeun ku kontributor TVRI Jawa Barat keur Program Berita Jabar dalam Berita terus ditarjamahkeun. Tapi kalan-kalan aya ogé bérita nu dijieun husus ku kontributorna keur Program Kalawarta, lengkep jeung wawancara basa Sunda. Ti Januari 2015 nepi ka kiwari, nu nyekel éta program kaasup nu narjamahkeunana ayeuna nyaéta Bernas Tampubolon jeung Aam Permana S. Ari nu disebut panungtung, samemeh nyekel gawe di TVRI Jawa Barat, kungsi jadi wartawan HU Pikiran Rakyat jeung Koran Sunda Galura, mangsa pingpinanana dicekel ku H. Us Tiarsa. Aam Permana S, di Galurana saangkatan jeung Nanang Supriatna nu ayeuna jadi Redpel Galura, sarta H. Usman Supendi nu kiwari jadi dosen di UIN Sunan Gunung Djati Bandung jeung UNINUS.

Sumber

Tumbu luar
Program Kalawarta TVRI Jawa Barat 

Program tipi
Ieu di handap daptar artikel anu mungkin patali jeung artikel Kalawarta:
Kalawarta (Program tipi)
Kalawarta (Média citak)
Wa Idu téh sebutan keur Idu Durahman, tokoh spirituil ti Kabupatén Sumedang. Dumuk di wewengkon Galudra, Cimalaka, Wa Idu boga kaahlian rupa-rupa. Wa Idu bisa ngadalang kalayan wayangna sakapeung bisa obah sorangan tanpa diobahkeun. Wa Idu bisa ngabeuratan awak, jeung réa-réa deui. Di sabudeureun imah Wa Idu aya kamar kosong nu eusiaun ku rupa-rupa keris jeung guha tempat tapa.  Wa Idu ogé sok ngubaran nu butuh ku pitulung. Wa Idu remen pisan midang dina tipi kaasup dina Kalawarta di TVRI Jawa Barat.
Sintétik/sintetik/sin·te·tik/sintetis; asal kecap tina basa Yunani Kuna nyaéta σύνθεσις ("komposisi", "abstrak", "link") nyaéta zat meunang nyampurkeun dua atawa leuwih unsur (komponén) di mana hasil tina éta campuran mangrupa hiji zat anyar. Istilah ieu diwanohkeun ku Hermann Kolbe dina taun 1845  sintesis kimia anu dijieun, utamana pikeun néplak/niru produk anu alami/dihasilkeun ku alam:

Dumasar kana campuran kombinasi jeung dijieun-na 
 Kimia Sintétik dihasilkeun ku hiji tarékah (prosés) Sintétik kimia
 Sanyawa sintétik organik mangrupa puluhan rébu sanyawa sintétik kimia, sakabéh anu ngandung karbon, Loba dimangpatkeun kaasup obat, Karét, plastik, refrigerants, jeung sajabana
 [[Bahan bakar sintétik]] 
 [[Oli sintétik]]

Dumasar Kombinasi-na
Sintétik- konsép 
Sintétik-aperture 
Basa sintétik, hiji tipe basa nu mindeng maké sababaraha lembar leutik kecap pikeun ngabentuk kecap anyar
Analytic-sintétik

Dumasar cara dijieun-na
Benang sintétik, lawon atawa bahan séjén dijieun tina zat lian ti alami (sato, tutuwuhan)
Kecerdasan sintétik,(kecerdasan hasil jieunan)
Sintétik atawa diwangun basa, saperti Esperanto
Gamelan sintétik, dihasilkeun ku Ki Hajar Dewantara, mesin anu dijieun pikeun  ngaluarkeun sora gamelan
Chord sintétik dina téori musik
Jalma sintétik atawa kapribadian hukum, ciri mandiri hiji éntitas salian manusa  dianggap ku hukum salaku mibanda status hiji jalma
Unsur sintétik, unsur kimia alami anu euweuh atawa langka di alam dunya ku alatan éta kudu dijieun/dilakukeun parcobaan
Data sintétik,  naon  waé data anu dipaké pikeun nunjukkeun hiji kaayaan  yén  éta data dipibanda ku jalan henteu langsung atawa ku cara-cara sakumaha nu ditétélakeun dina data .
sintétik; terminologi dipaké dina uji aplikasi software
Monitoring sintétik, (ogé katelah monitoring aktif) nyaéta monitoring website anu dipigawé maké emulation web browser atawa scripted rekaman transaksi web

Tempo Ogé
Plastik
Karét

Tutumbu Kaluar
Hartina sintétik 
Bahan Bakar Sintetis 
 Serat Sintétik
Rupa-rupa bahan jeung mangpaatna

Dicutat Tina

Plastik
Kimia
LG G4 Stylus nyaéta telepon cerdas Android nu dimekarkeun ku LG Electronics. Mangrupa phablet kelas handap nu ngilu kana rarancang LG G4, kalayan nambahan pénah stylus keur ngagambar atawa méré asupan.

Rujukan 

Pakakas Android (sistem operasi)
Telepon bagerak LG Electronics
Telepon bagerak layar ragap
Telepon bagerak nu diwanohkeun taun 2015
Ragaji nyaéta hiji pakakas  anu dipaké  pikeun neukteuk atawa meulah zat padet biasana kai, beusi, batu, plastik, és jeung sajabana. Dijieun tina beusi waja anu ipis, Aya ogé ragaji anu dijieun mangrupa ranté duanana  mibanda huntu anu sareukeut.

Sajarah
Jaman baheula pakakas anu mangrupa ragaji dijieun tina bahan batu, obsidian, Haremis laut, ogé huntu  lauk hiu.
Di Mesir aya disimpen ragaji kuna  titinggal dina mangsa dinasti mimiti, kurang leuwih 3,100-2,686 SM dijieun tina bahan parunggu, Dina abad ka tilu mangsa jaman beusi. Urang Romawi geus mekarkeun hiji péso anu ipis, sarta heuras anu dimangpaatkeun pikeun meulah batu.

Bahan pikeun nyiuen ragaji
Waja
Ampir kabéh ragaji maké bahan waja, salian ti kuat, murah jeung gampang dijieun. Bahan waja ogé mibanda sipat-sipat anu dipikabutuh ku rupa-rupa ragaji.
Kuningan 
Kuningan mibanda sipat heuras. Lolobana dipaké pikeun ragaji balik, hargana kawilang murah, ogé gampang didaur ulang. 
Inten
Loba ragaji anu huntuna dijieun tina bahan inten nu mibanda sipat teuas kacida, bisa di paké pikeun neukteuk bahan teuas ogé bahan regas, bahan abrasi upamana, batu, beton, aspal, batu bata,keramik, kaca, semikonduktor ,batu permata. Jeung réa-réa deui.
Tungsten Karbida
dipaké dina tungtung huntu ragaji
dipaké dina Sakabéh bagéan Ragaji

Rupa-rupa Ragaji

Ragaji Biasa
Ragaji biasa (Handsaws)  atawa ragaji anu dipakéna ngandelkeun kakuatan leungeun. Biasana mah rada kandel jeung kawilang heuras dipa paneukteuk, sababaraha conto handsaws   .

Ragaji Balik
Ragaji balik (backsaw) nyaéta ragaji anu mibanda sipat heuras jeung sipat neukteukna sabalikna, biasana   loba dimangpaatkeun di béngkél kai ku lantaran kawilang gancang jeung rapih di mana dipaké neukteuk.  Ku sabab heuras jeung mibanda tulang tonggong  ieu ragaji henteu bisa dipaké neukteuk kai anu gedé atawa neukteuk leuwih  jero deui.

Ragaji Tanaga mékanis
Nyaéta ragaji anu maké tanaga mékanis dina prakna dipaké. Umumna maké tanaga listrik.

Péso Ragaji Reciprocating
Nyaéta salah sahiji ragaji mékanik anu cara neukteuk pésona ka luhur ka handap/push jeung pull reciprocating, di handap ieu aya sababaraha conto ragaji reciprocating: 

Ragaji Mesin péso buleud

Continuous band
nyaéta ragaji anu dilengkepan ku  band/pita anu muter terus-terusan ngaliwatan dua atawa leuwih roda anu muter temahna bisa ngahasilkeun tanaga pikeun ngagerakkeun ragaji. di handap sababaraha Continuous band

Ragaji Ranté
nyaéta ragaji anu dilengkepan ku ranté pikeun nempatkeun péso ragajina, dipaké neukteuk tangkal kai, és sakapeung kana beton ogé.

Tutumbu Kaluar
  Tungsten karbida, ditempe 26 September 2015

Rujukan

Pakakas
Octave Mirbéau nyaéta sastrawan Perancis : wartawan, novelis, playwright jeung kritikus. Manéhna lahir di Tréviéres, Perancis tanggal 11 Pébruari 1848, tilar dunya 11 Pébruari 1917 dina umur 69 taun.

Mirbéau nyaéta panulis novel, carita pondok jeung komedi.

Referensi 

Sastrawan Perancis
Nu babar taun 1848
Nu pupus taun 1917
Arit nyaéta hiji pakakas tatanén wujudna saperti péso ngeluk,  mibanda gagang paragi panyepengan. Arit dipaké pikeun neukteuk jukut, jarami, jeung sajabana. Arit dijieun tina bahan beusi atawa waja. Péso arit anu ngeluk tur seuket wujudna aya ogé  saperti ragaji biasana dipaké pikeun panén paré, gandum atawa ngarit jukut pikeun parab ingon-ingon.

Sajarah

Saméméh Neolitikum
 Arit geus aya di mesopotamia saméméh jaman néolitik. Titinggal arit anu digali dina mangsa Epipaleolithic (18000-8000 SM) loba kapanggih di sabudeureun Israél . Di Yordania kapanggih deukeut Mt. Carmelgeus loba digali péso anu mangrupa wujud mimiti tina arit panjang kurang leuwih 2 cm tungtungna jiga ragaji, lolobana ngagunakeun bahan tina batu nu dimangpaatkeun pikeun panén rupa-rupa gandum umurna kurang leuwih 10.000 taun anu geus kaliwat. Ieu ogé nétélakeun dina mangsa harita geus bisa nyieun hiji pakakas anu kawilang rumit.

Neolitikum
Arit geus méré pangaruh anu gedé pikeun révolusi jeung undakna hirup patani jeung kasuburan tatanénna, kiwari arit geus loba dipaké di daérah wétan pikeun ngarit jujukutan. Hasil panalungtikan dina mangsa kahirupan mimiti anu dihususkeun kana tatanén séréal di mesopotamia nétélakeun yén arit kacida pisan dibutuhkeun dina nyanghareupan usum panén utamana dinamangsa panén raya/babarengan sangkan gandum jeung tatanén séjéna bisa dipanén babaréngan pikeun nyingkahan karugian  alatan buruk atawa di ganggu ku hama ogé hasil panén bisa diteundeun leuwih gancang atuh ka dituna mangsa mélak bisa geuwat di laksanakeun deui .

Jaman Parunggu 
Dina  terminologi arkéologi, arit digolongkeun kana barang anu mibanda gagang panyepengan umpamana di Jérman katelah (knofsichel) nyaéta mangrupa hiji tonjolan kaluar tina handapeun pésona dititénan mah mangpaatna pikeun ngajaga kasaimbangan arit dina mangsa dipaké. Di Éropa kuna beulah wétan, arit geus jadi barang biasa dina jaman parunggu, numutkeun pamangih arkéologi arit ogé geus jadi bagéan dina mekarna budaya Éropa jadi lambang hiji agama napel kana hiji artépak .

Budaya

Dina budaya urang (Indonésia), arit sagigireun jadi pakakas tatanén, kasohor ogé mangrupa pakarang. Geus kakoncara suku Madura di mana arit disebut ogé celurit nu mangrupa pakarang anu jadi andelanna ieu pakarang anu mangrupa arit dina lagénda digunakeun ku hiji inohong Madura nelah Sakera. Masyarakat Madura ngeusian ieu pakarang maké khodam, nyaéta mangrupa mahluk gaib anu ngancik dina éta pakarang, ku jalan macakeun bacaan-bacaan do'a anu geus ditangtukeun.

Tutumbu Kaluar 
Arit pikeun pakakas tatanén
 Cerulit jeung Arit

Dicutat Tina

Pakakas
Terminal Beus Lebak Bulus nyaéta terminal beus di kalurahan Lebak Bulus, Jakarta Selatan. Ieu terminal mangrupa terminal kelas B.

Terminal Beus Lebak Bulus kabagi jadi dua, nyaéta keur ngaladénan panumpang keur tujuan jero kota katut luar kota. Ieu terminal jadi terminal awal jeung ahir, ogé jadi terminal nu kaliwatan ku sababaraha rute. Ti mimiti 6 Januari 2014, ruteu AKAP eureun oprasi.

Ieu terminal pagigir-gigir jeung Stadion Lebak Bulus.

Transportasi di Jakarta
Basisir Rancabuaya nyaéta salah sahiji objék wisata mangrupa basisir nu di Kabupatén Garut, Jawa Kulon, Indonésia. Ieu basisir boga batu-batu karang gedé nu wawatesan langsung jeung Samudra Hindia. Ombakna cukup gedé, kalayan loba karang sahingga kurang cocog keur ngojay. Basisir Rancabuaya mémang kurang promosi sahingga kurang pati kasohor. Tapi ieu basisir boga poténsi pelesir nu cukup gedé alatan aksés jalan nu cukup lancar tur mulus sahingga gampang didatangan. KIwari terus diayakeun pangwangunan infrastruktur anyar.
Basisir Rancabuaya mangrupa basisir palabuan sahingga urang bisa meunang lauk langsung ti pamayang atawa ti warung sabudeureun basisir.
Status milik tina lemah nu aya di wewengkon basisr Rancabuaya nyaéta 70% mangrupa tanah milih sarta sésana mangrupa tanah désa. Nu ngokolakeun ieu basisir nyaéta kelompok panggerak pariwisata (kompepar) ti masarakat satempat.

Lokasi 
Basisir Rancabuaya perenahna di Désa Purbayani, Kacamatan Caringin, Kabupatén Garut, Jawa Kulon, Indonésia. Béh kalér wawatesan jeung Désa Caringin, béh kidul wawatesan jeung Désa Indralayang, béh wétan wawatesan jeung Désa Sinarjaya, sarta béh kulon wawatesan jeung Jaladri Hindia.

Aksésibilitas 
Keur nuju ka basisir Rancabuaya, urang bisa maké sababaraha alternatif jalan ;
 Jalur Garut - Pameungpeuk - Rancabuaya . Ieu jalur ngaliwatan kota Garut heula kalayan kondisi jalan nu cukup hadé.
 Jalur Bandung - Pangaléngan - Rancabuaya. Ieu jalur kondisi jalanna hadé tur geus dihotmix dina ampir satengah jalanna. Mangrupa jalur nu keur dihadéan tur diwangun.
 Jalur Bandung - Ciwidéy - Cidaun - Rancabuaya. Ieu jalur ngaliwatan Bandung Kidul. Sabagian tina ieu jalur maké jalan peuntas kidul Jawa Kulon nu nyusud sapanjang basisir wewengkon Jawa Kulon.
Transportasi umum nu aya nyaéta angkutan umum mangrupa élf ti terminal kota Garut jeung ti Pangaléngan.

Fasilitas pangrojong 

 Tempat parkir nu cukup lega
 Léséhan khas wewengkon basisir nu cukup loba
 Panginepan katut villa nu bisa diséwa
 Saung-saung wisata nu bisa diséwa
 Aksés jalan nu hadé sarta fasilitas lianna.
Hal séjén nu perlu diinget nyaéta réhna ieu basisir alami kénéh tur jauh tina polusi.

Tumbu luar 
 garutkab.go.id 
 Pantai Rancabuaya

Tempat pelesir di Kabupatén Garut
Basisir di Jawa Kulon
Magnoliophyta mangrupa babagian karajaan tutuwuhan (plantae) anu diwangun ku organisme anu biasa disebut tutuwuhan kembangan atawa angiospermae. Angiospermae miboga daun, batang jeung akar jeung pembuluh atawa jaringan (xilem jeung floem). Ovula, anu mekar jadi siki, katutupan di jero ovarium, ku sabab ieu angiospermae mangrupa istilah anu hartina "binih katutup". Tutuwuhan kembangan mangrupa sumber tina sagala tutuwuhan pertanian, siki-sikian, serealia jeung jukut, tutuwuhan sisi jalan (gulma), tatangkalan jeung sabagian loba pepelakan hias.
Filum aya dina ampir saparapat juta spesies. Mangrupa jumlah tutuwuhan darat panglobana anu kacatet dina catetan fosil jeung jadi kelompok tutuwuhan abu dominan  di sabagian gedé bioma.

Klasifikasi

Referensi

Tutuwuhan
Klimatologi mangrupa élmu anu patali jeung fénoména kaayaan iklim atawa iklim.
Klimatologi mangrupa élmu ngeunaan kajadian, ciri, jeung pangaruh iklim kana wangun fisik jeung kahirupan di rupa-rupa nagri nu béda-béda.. Klimatologi ogé kasebut salaku élmu anu ngulik jeung nerangkeun ngeunaan iklim, kumaha iklim bisa béda dina hiji tempat jeung tempat anu lain jeung kumaha patali antara iklim jeung manusa.

Referensi

Géografi]
Étimologi mangrupa cabang élmu basa anu ngulik asal-usul kecap sarta parobahan dina wangun jeung makna.

Referensi

Basa
Saraf mangrupa jaringan anu ngatur kerja sama, nyalurkeun rangsangan tina jeung kana alat-alat awak. saraf kasebut ogé salaku bundelan serat anu maké sinyal kimia jeung listrik pikeun girimkeun informasi sénsorik jeung motorik tina hiji bagian awak kana bagian awak anu séjén.

Referensi

Anatomi
Malayu (; ; aksara Jawi: ) mangrupa basa utama dina kulawarga Austronésia. Ieu basa téh mangrupa basa nasional di Brunéi, Malaysia, Indonésia, jeung basa di Singapura. Panyaturna leuwih ti 270 juta urang  sapanjang selat Malaka, kaasup basisir tanjung Malayu di Malaysia jeung basisir wétan Sumatra di Indonésia, sarta geus dikukukeun minangka basa asli pikeun wewengkon basisir kulon Sarawak jeung Kalimantan Kulon di Kalimantan.

Rujukan

basa di Asia
Majapahit mangrupa hiji karajaan Hindu di Jawa Wétan.
Karajaan ieu kaasup karajaan kuna di Indonésia anu nangtung dina taun 1293 nepi ka 1500 M. Karajaan Majapahit di adegkeun ku Radén Wijaya (1293 M).. Masa kajayaan majapahit nyaéta saprak Hayam Wuruk nyokot posisi raja anu ngawasa dina taun 1350 nepi ka 1389 anu dicirian ku ayana pangadegan gedé-gedéan nepi ka Asia Tanggara.

Referensi

Karajaan di Indonésia
London nyaéta dayeuh nagara Inggris.

Dayeuh di Éropa
Syarif Amin atawa Moehammad Koerdie katelahna Pa Kurdi nyaéta salah sahiji pangarang Sunda (Ciamis, 7 Séptémber 1907-Bandung 1991). Manéhna kaasup tokoh perintis pérs Indonésia. Mimiti ancrub kana kagiatan jurnalistik taun 1929, jadi wartawan surat kabar basa Sunda Sipatahoenan. Taun 1938, kaselir jadi pamingpin rédaksina, di sagigireun jadi pananggung jawab rédaktur mingguan Bidjaksana. Dina jaman Jepang, milu jadi réngréngan rédaktur koran Tjahaya.

Dina jaman sanggeus merdéka, kungsi medalkeun surat kabar Soeara Merdéka jeung Indonésia, tapi ahirna balik deui nyekel Sipatahoenan tepi ka awal taun 1970-an. Sanggeus lésot ti Sipatahoenan, manéhna jadi diréktur PT Balé Bandung jeung rédaktur majalah Prima.

Dumasar kana jasa-jasana dina ngabeungharan sastra Sunda, dina taun 1990 Pa Kurdi dilélér Hadiah Rancagé pikeun jasa-jasana.

Karya-karyana
 Di Lembur Kuring
 Saumur Jagong
 Keur Kuring di Bandung
 Kembang Patapan
 Asal-usul Logojo Paris
 Rajapati
 Babu Kajajadén
 Nyi Haji Saonah
 Manéhna

Rujukan

Sastrawan Sunda
Samsoedi (Bandung 1899-9 Méi 1987) nyaéta salah sahiji pangarang Indonésia munggaran anu ngahususkeun diri nulis carita-carita barudak. Manéhna ogé tapis dina ngagambar jeung nyanggi lagu. Satamatna ti Sakola Guru (1917), langsung dijenengkeun jadi guru bantu di Tangerang, meunang genep taun. Waktu keur mancén tugas di dinya, Samsoedi sok milu ngabantu di Penjara Kanak-kanak Tangerang. Taun 1923 dipindahkeun gawé ka Bandung. Tujuh taun ti harita pindah deui ka Jakarta, lantaran pindah gawé jadi rédaktur Balé Pustaka tepi ka gubragna jaman pendudukan Jepang.

Karya-karyana
Karyana anu munggaran, Carita Nyi Halimah, medal taun 1928. Dua taun ti harita medal deui tilu bukuna, Carita Budak Teuneung, Carita Budak Minggat, jeung Carita Si Dirun. Ditéma deui ku Jatining Sobat jeung Babalik Pikir anu medal taun 1931.

Dina jaman sanggeus merdéka, Samsoedi ngarang dina basa Indonésia, Pasundan, taun 1949. Ari karyana dina basa Sunda, Pangéran Dipanegara medal taun 1956. Ti dinya pleng lila teu nulis-nulis kana likurna taun.

Taun 1979, medal Kisah Syafe'i Sumarja dina basa Indonésia. Saterusna dina taun 1980-an medal Minah dan Imron (1980) jeung Kisah Mandor Hutan (1983). Ari anu dina basa Sunda nyaéta Si Bohim jeung Tukang Sulap (1980).

Taun 1993, ngaran Samsoedi diabadikeun jadi ngaran hadiah pikeun buku bacaan barudak dina basa Sunda.

Rujukan

Sastrawan Sunda
Aksara Brahmi nyaéta abugida anu dipaké di India dina mangsa pamaréntahan Raja Asoka (270 SM - 232 SM). Ieu aksara ditulis ti kénca ka katuhu, sanajan nurutkeun hipotésis mah, ieu aksara téh dumasar huruf Araméa atawa huruf Fénisia di Timur Tengah anu ditulis ti katuhu ka kénca. 

Peran aksara Brahmi pikeun kamekaran aksara di Asia pohara penting, sabab ieu mangrupa cikal bakal sakumna aksara di India jeung ogé di Asia Tenggara, kaasup di Nusantara.

aksara
Mohamad Ambri (Sumedang 1892-Jakarta 1936) nyaéta salah sahiji sastrawan réalis Sunda. Satamatna Sakola Guru (Kweekschool) diangkat jadi calon guru HIS di Semarang, tuluy dipindahkeun ka Tasikmalaya, Sumedang, Purwakarta, jeung Bandung. Ti dinya jadi guru Sakola Guru Normal (Normalschool) di Purwakarta. Taun 1931 ngajarna eureun, tuluy diangkat jadi rédaktur Balé Pustaka nepi ka pupusna.

Karya-karyana
Dina waktu kurang leuwih lima taun digawé di Balé Pustaka, anjeunna medalkeun genep judul karangan asli, genep welas judul tarjamahan katut saduran. Di antara karanganana anu kasohor nyaéta:
 Ngawadalkeun Nyawa
 Burak Siluman
 Munjung
 Lain Éta
 Numbuk di Sué
 Pusaka Ratu Teluh
 Pependeman Nabi Sulaéman
 Si Kabayan Jadi Dukun.

Salian ti éta, Ambri nyadur sawatara carita tina Sarébu Samalem (Alf Layla wa Layla) anu tadina misah-misah nyaéta:
 Palika jeung Jin
 Buah Koldi
 Lalakon Saépulmuluk
 Istri Pelit

Rujukan

Pangarang Sunda
Aksara Tionghoa (Mandarin: 漢字;pinyin: Hànzì) mangrupa wangun-wangun tinulis basa Tionghoa, jueng dina jumlah anu leuwih saeutik; basa Jepang, jeung basa Koréa (ngan saukur di Koréa Kidul). Aksara Tionghoa geus leungit dina basa Viétnam - dina mangsa dipakéna nepi ka abad ka-20 - jeung Koréa Kalér, dina mangsa geus diganti sakumna ku Hangul.

Aksara Tionghoa disebut hànzì dina basa Mandarin, kanji dina basa Jepang, hanja atawa hanmun dina basa Koréa, jeung Hán tự (ogé dipaké dina tulisan chu nom) dina basa Viétnam.

Aksara
Fumio Goto () nyaéta Perdana Menteri Jepang dina taun 1936

Perdana Menteri Jepang
ISO 3166-1 alpha-2 nyaéta kode dua hurup pikeun kode nagara anu didadarkeun dina ISO 3166-1, bagian tina standar ISO 3166 anu dipedalkeun ku International Organization for Standardization (ISO), pikeun ngawakilan nagara, wewengkon dépénden,  jeung wilayah husus dina géografi. Ieu kode dipaké kalawan lega pikeun kode nagara anu dipedalkeun ku ISO, sarta dipaké kalawan maneuh pikeun kode nagara dina internet (kalawan aya sababaraha iwalna). Mimitina mah ieu téh kaasup kana bagian standar ISO 3166 dina edisi munggatan taun 1974.

Kagunaan jeung larapna
kode ISO 3166-1 alpha-2 dipaké dina lingkungan anu béda sarta bagian tina standar lianna. Dina réa kasus ieu téh teu bisa dilarapkeun kalawan sampurna.

Sumber

1 alpha-2
Kode nagara
Orange Marmalade (Hangul: 오렌지 마말레이드) nyaéta manhwa series ti Koréa Kidul nu ditulis jeung diilustrasikeun ku Seok Woo. Ieu webtoon ogé diadaptasi maké ngaran nu sarua ka jero TV series dina taun 2015.
Monomér (/ˈmɒnəmər/ mon-ə-mər ) (mono-, "hiji" + -mer, "bagéan") mangrupa hiji  molekul nu bisa ngabeungkeut kimia ka molekul lianna pikeun ngawangun polimér
.  Istilah protein monomeric Ogé bisa dipaké pikeun ngagambarkeun nyieun hiji protéin kompléks  nepi multiprotéin. Monomér anu alami  pangilaharna nyaéta glukosa, anu nu numbu ku polimér bondsinto glikosida saperti selulosa, pati (starch), jeung glikogén
.Paling Mindeng istilah monomér Nujuk kanu molekul organik ngabentuk polimér sintétik , saperti , vinyl klorida, anu  dipaké pikeun ngahasilkeun polimér polyvinyl klorida ( PVC ). Dina prosés anu dilakukeun monomér ngagabung ahir -ka- ahir ngahasilkeun hiji polimér disebut polimérisasi. Molekul dijieun tina sajumlah leutik unit monomér, nepi ka sababaraha belasan , katelah  disebut oligomers .

Monomér Alam
Asam amino mangrupa monomér alami anu polymerize di ribosom pikeun ngabentuk protéin. Nukléotida , monomér kapanggih dina inti sél, polymerize pikeun ngabentuk asam nukléat - DNA jeung RNA. Monomér glukosa bisa polymerize pikeun ngabentuk aci, glikogén atawa selulosa; monomér xylose bisa polymerise pikeun ngabentuk xylan . Sarta dina sadaya kasus ieu teu Pliable, hiji atom hidrogén jeung hiji hidroksil (OH) group anu leungit ngabentuk H2O, jeung monomér tutumbu oksigén unggal unit atom. Alatan formasi cai minangka salah sahiji produk, Harita réaksi ieu katelah réaksi dehidrogénasi .
Isoprene Nyaéta monomér alami jeung polimérisasi pikeun ngabentuk karét alam, paling Mindeng cis - 1,4 - polyisoprene , tapi - 1,4 - polimér trans Ogé.

Tempo Ogé
Kimia
Polimérisasi
Ribosom 
Plastik

Dicutat Tina

Kimia
Plastik
Webtoon (), ogé dikenal jeung komik daring, mimitina dijieun di Koréa Kidul; Daum nyieun portal webtoon dina taun 2003, dipiluan ku Naver dina taun 2004. , Naver geus ngapublikasikeun 520 webtoons jeung ngaluncurkeun LINE Webtoon, sedengkeun Daum geus ngapublikasikeun 434 webtoon. Daum Webtoon jeung NAVER Webtoon tutuluyan ngarilis dina jadwal nu ditangtukeun ti seniman webtoon berlisensi jeung dua-duana ngamungkinkeun panggemar webtoon jang maca komik anyar jeung beragam tiap poé sacara gratis.

Sababaraha webtoon anu populer di Indonésia nyaéta The Gamer, Orange Marmalade, Noblesse, Girls of the Wild's, Dice,  jeung Si Juki.
Sababaraha webtoon anu dijieun ku urang Indonésia nyaéta "Si Juki", "Piraku X Piraku", "Tahilalats", jeung "Super Santai".

Referensi

Pranala luar
 situs mobile Line Webtoons
 situs Line Webtoons 
 situs Webtoon Translate

Komik
Internét
Budaya Koréa
Komik daring (Ind:Komik Dalam Jaringan) dipikanawoh ogé minangka komik wéb atawa komik internét nyaéta komik nu dipedalkeun di situs wéb. Sedengkeun loba dipedalkeun sacara eksklusif dina wéb, nu lianna ogé dipedalkeun dina majalah, koran atawa di buku.

Komik daring bisa dibandingkeun jeung komik citak nu diterbitkeun sorangan kalawan ampir sakabéh jalma bisa nyieun komik daring manéhna sorangan jeung medalkeunna. Tingkat pamaca rupa-rupa; loba anu ngan dibaca ku babaturan langsung ti pencipta jeung kulawarga, aya ogé sababaraha pamaca diklaim leuwih loba  
ti sayuta pamaca.

Komik daring ti Wilayah nu teu maké basa Inggris

Webtoon
Koréa Kidul geus ngamekarkeun nu saé sistim komik daring bergaya manhwa nu disebut minangka webtoon. Webtoon biasana disajikeun tina portal situs Koréa Kidul nu utama sapertos Naver jeung Daum nu nyieun webtoon minangka salah sahiji budaya Koréa nu pang populérna. Sabagéan seniman webtoon tiasa meunangkeun panghasilan nu mendasar ku sabab portal wéb ieu mibanda sajumlah ageung pangguna.

Referensi

Pranala luar

 Yanapax - The Open Source Comic Book Viewer. "comicbook.yanapax.com" ,  This comic book viewer is designed to work seamlessly on any current browser and mobile tablet platforms.
 The Rise of Web Comics Vidéo produced by Off Book (web series)

Komik
Internét
Orange Marmalade () nyaéta sérial télévisi Koréa Kidul anu didasarkeun tina webtoon anu boga judul sarua nu dijieun jadi sérial ku Naver ti taun 2011 nepi taun 2013. Serial televisi ieu dibéntangan ku Yeo Jin-goo, Kim Seolhyun (AOA), jeung Lee Jong-hyun, disiarkeun ku KBS2 dina poé Sabtu dina pukul 23:40, dimimitian dina tanggal 15 Méi 2015 nepi 24 Juli 2015 saloba 12 épisode..

Referensi

Pranala luar
 Orange Marmalade official KBS website 
 Orange Marmalade at KBS World
 
 

Sérial televisi Koréa Kidul taun 2015
Drama televisi Korean Broadcasting System
Suku Kamoro nyaéta salah sahiji suku nu aya di Papua, perenahna di wilayah basisir Kabupatén Mimika Agats nepi ka Jita. Suku Kamoro kasohor pinter moro, jeung ogé kasohor dina ukiran, nyanyian, topéng-topéng roh jeung tarian na. Suku Kamoro ogé ngabogaan ritual nyieun gendang ngagunakeun getih.

Sélér bangsa di Papua
Kotéka nyaéta pakéan keur nutup alat kelamin lalaki di jero budaya sabagéan panduduk asli Pulau Papua. Kotéka dijieun tina kulit waluh cai, Lagenaria siceraria. Eusi jeung siki waluh kolot dikaluarkeun tuluy kulitna dipoé. Sacara harfiah, kecap ieu boga makna "pakéan", asalna tina basa salah sahiji sélér bangsa di Paniai. Sabagéan séké sélér pagunungan Jayawijaya nyebutna holim atawa horim.

Pakéan
Papua
1CAK nyaéta situs hiburan nu nyediakeun gambar jeung vidéo nu diunggah panggunana. Situs ieu ogé dipikanawoh minangka panyedia hiburan tina meme internét. Bangsa situs-situs hiburan lianna, sabangsa Digg, 9gag, pinterest, faceboring jeung réddit, pangguna 1CAK bisa milih jeung ngomentarkeun gambar. Gambar nu keur kasohor muncul di beranda situs.

Referensi

Pranala luar 
 1CAK

Situs wéb Indonésia
Meme Internét
Karajaan Kuru mangrupa karajaan nu diparéntah ku Wangsa Kuru, katurunan Sang Kuru, sakumaha nu aya dina jero sastra jeung wiracarita India Kuno. Teu dipikanyaho anu pasti iraha karajaan ieu mimiti nangtung jeung nepi ka kiwari dipikanawoh minangka legenda di jero wiracarita India, contona Mahabharata. Karajaan Kuru nu sanes aya di kalér Himalaya, jeung disebut Uttara Kuru. Ceuk sastra Hindu, Karajaan Kuru téh ayana di antara susukan Saraswati jeung susukan Gangga. Salah sahiji kitab nu dijadikeun sumber kaayaan karajaan Kuru nyaéta Mahabharata, jeung tokoh utama nu dicaritakeun di jero kitab éta mangrupa katurunan Kuru. Ceuk Mahabharata, dina masa pamaréntahan Raja Dretarastra, Karajaan éta kabagi jadi dua bagéan, nyaéta Kurujangala jeung Kuru asli.

Karajaan India kuno
Karajaan Hindu kuno
Loekman Hakim () atawa leuwih kasohor ku ngaran Loekman atawa Loekman Noah nyaéta gitaris kasohor Indonésia ti grup musik Noah.

Inohong Sunda
Musisi Indonésia
David Kurnia Albert Dorfel () nyaéta salah saurang pemaén keyboard personél ti grup musik Noah.
Ilsyah Ryan Reza (), manéhna indit ti kota asalna keur kuliah di Bandung tuluy gabung jeung Noah dina taun 2001 ngagantikeun Ari salaku drummer anyar di band éta, sapaanna nu pangakrabna nyaéta Reza. Dina bulan Januari 2015 Reza kaluar ti NOAH nu geus ngagedékeun ngaranna.

Musisi Indonésia
Internet meme  (; ) nyaéta naon waé nu jadi kasohor tina internét, contona gambar, vidéo, atawa malah jelema. Internét meme biasana kacipta lamun saurang jalma nyieun atawa ngunggah naon waé di internét, tuluy nyebar sacara luas.
Kecap meme dicetuskeun ku Richard Dawkins taun 1976 tina bukuna kalawan judul The Selfish Gene.

Deskripsi
Internét meme bentukna bisa mangrupa pranala, vidéo, gambar, laman wéb, hashtag, atawa ngan saukur kecap atawa ungkapan. Meme bisa sumebar ti hiji jelema ka jelema lainna ngaliwatan jaringan sosial, blog, surel, sumber warta, atawa layanan berbasis wéb.

Referensi

Pranala luar
 Gary Marshall, The Internet and Memetics - academic article about Internet and memes.
 Interactive timeline of Internet memes
 Site to generate images based on typical internet memes

Internét
Meme Internét
Subkultur
Sakai (堺市 [sakai -shi]), nyaéta kota nu panggedéna ka-2 di Préféktur Osaka sarta mangrupa kota palabuan. Kota ieu aya di kidul Osaka, di kota ieu ngalir susukan Yamato.
 Koordinat:

Referensi

Pranala luar 

 http://www.0ad.jp/~sakai/index.html  
 http://www.119stfd.jp  
 http://www.sakai-hanatebako.org  

Kota di Jepang
Géografi Jepang
Hari Yang Cerah... nyaéta album studio kaopat karya Peterpan nu dirilis dina Méi 2007 tina Musica Studio's. Singel nu dirilis dina album ieu nyaéta Menghapus Jejakmu, Di Balik Awan, Hari Yang Cerah Untuk Jiwa Yang Sepi, Sally Sendiri, jeung Cobalah Mengerti. Album ieu mangrupa album Peterpan saanggeus vakum salila hiji satengah taun saanggeus kaluarna Andika jeung Indra ti Peterpan.

Daptar Lagu

Personél

Personél lila 
 Ariel - vokal
 Uki - gitar irama
 Lukman - gitar melodi
 Reza - drum, perkusi

Personél Tambahan 
 David - keyboard
 Lucky - gitar bass

Album taun 2007
Album Noah
Taman Langit nyaéta album studio kahiji Peterpan nu dirilis dina taun 2003 tina Musica Studio's. Single nu dirilis ti album ieu nyaéta "Sahabat", "Aku dan Bintang", "Semua Tentang Kita", "Kita Tertawa", "Topeng" jeung "Yang Terdalam".

Daptar lagu 

Album taun 2003
Album Noah
Cempor nyaéta alat pikeun nyaangan rohangan anu maké bahan bakar minyak keletik, damar atawa minyak tanah. Biasana disebut ogé minangka lampu témpél. Bahanna dijieun tina kaléng atawa botol kaca. Dipakéna bisa diteundeun dina méja atawa biasa ogé dicantélkeun kana paku dina bilik atawa bata.

Sumber Rujukan

parabot